4ดาราคนดัง โปรยปณ.ทายบอล เผยทายโปรตุเกส เรียงยาวถึงปารีส
สรุปรวมแฟนบอลทั่วประเทศ ส่งไปรษณียบัตรทายผลฟุตบอลยูโร 2016 ถูกต้องตามกติการวม 64,149,764 ฉบับ เจ้าหน้าที่นำโปรยร่อนคละเคล้าเพื่อให้กระจายและจับสลากได้ง่ายเพื่อความโปร่งใส บริสุทธิ์ ยุติธรรมที่สุด อั้ม-อธิชาติ นำกลุ่มดารามาชมการโปรยไปรษณียบัตร เผยจำนวนไปรษณียบัตรที่ทายถูกหากนำมาเรียงต่อกันได้ความยาวเกือบ 1 หมื่นกิโลเมตร คิดเป็นระยะทางระหว่างไทยถึงฝรั่งเศส,หลังการคัดแยกไปรษณียบัตรทายผลฟุตบอลยูโร 2016 เสร็จสิ้นอย่างเป็นทางการแล้ว ที่โกดัง 7 สำนักงานหนังสือพิมพ์ไทยรัฐ ถนนวิภาวดีรังสิต กทม. เมื่อวันที่ 20 ก.ค. บรรดานักศึกษาวิทยาลัยอาชีวศึกษาสันติราษฎร์ ในพระอุปถัมภ์ฯ 1,500 คนและเจ้าหน้าที่บริษัท ไปรษณีย์ไทย จำกัด อีก 500 คน รวม 2,000 คน ได้เริ่มต้นการโปรยไปรษณียบัตรทายผลทีมโปรตุเกส ที่มีผู้ทายถูกกว่า 64.14 ล้านฉบับ อย่างเป็นทางการ โดยมีนายมานพ ศรวิบูลย์ศักดิ์ รองกรรมการผู้จัดการใหญ่ สายงานปฏิบัติการนครหลวง บริษัท ไปรษณีย์ไทย จำกัด ทำหน้าที่ควบคุมขั้นตอนการโปรย ที่มีการนำไปรษณียบัตรโยนขึ้นบนอากาศ ให้คละเคล้ากันอย่างละเอียดยิบ เพื่อกระจายโอกาสในการมอบโชค ขณะเดียวกันได้เริ่มต้นจัดทำเวทีสำหรับเทกองไปรษณียบัตร 10 กอง ในการจับสลากหาผู้โชคดี ทั้งนี้ กำหนดวันเวลาในการจับรางวัลจะแจ้งให้ทราบอีกครั้ง,ในเวลา 14.00 น. อั้ม-อธิชาติ ชุมนานนท์ ออม-สุชาร์ มานะยิ่ง ดาราจากละครเรื่อง แรงตะวัน ช่อง 3 และจักจั่น-อคัมย์สิริ สุวรรณศุข นก-อุษณีย์ วัฒฐานะ จากละครเรื่อง ลิขิตริษยา ช่อง 7 เข้าเยี่ยมชมการโปรยไปรษณียบัตร พร้อมทั้งขอร่วมโปรยไปรษณียบัตรด้วย ท่ามกลางนักศึกษาเข้าล้อมขอเซลฟี่กับดาราทั้งหมด,อั้ม-อธิชาติกล่าวว่า เคยมาดูการคัดแยกไปรษณียบัตรหลายครั้ง ไม่เคยผิดหวัง เพราะยอดส่งไปรษณียบัตรมีแต่ทวีคูณอลังการมาก ใช้นักศึกษาหลายพันคนทำหน้าที่คัดแยกกันอย่างเป็นระบบ รวดเร็วมาก มีคณะกรรมการจากบริษัท ไปรษณีย์ไทยฯควบคุมดูแลอย่างเข้มงวด เพื่อความโปร่งใส บริสุทธิ์ยุติธรรม ตนเชียร์ทีมโปรตุเกส และซื้อไปรษณียบัตร 100 ฉบับ เตรียมส่งมาร่วมลุ้นรางวัลเหมือนกัน แต่ติดถ่ายละครต่างจังหวัด ทำให้ส่งไม่ทัน หากใครมีโชคก็ได้เงินไปนอนกอด สุดแล้วแต่ดวงแต่ละคน ขอแสดงความยินดีกับคนที่จะได้รับเงิน 10 ล้านบาท เพราะถือว่าดวงดีมากๆ และเป็นโบนัสขนาดใหญ่สำหรับคนทำงานลำบาก,ด้านออม-สุชาร์กล่าวว่า อะเมซซิ่งกับไปรษณียบัตรเยอะมากถึง 165 ล้านฉบับ สมกับคำร่ำลือในวงการบันเทิง มีการพูดถึงความยิ่งใหญ่ของกิจกรรมนี้ เมื่อมาเห็นกับตาตัวเองตกใจมาก กิจกรรมนี้กลายเป็นธรรมเนียมของเมืองไทย หากมีกีฬาฟุตบอลระดับโลก ทุกคนต้องคิดถึงลุ้นโชคกับ นสพ.ไทยรัฐ ทำให้ฟุตบอลยูโรน่าสนใจขึ้นเยอะ คนดูฟุตบอลตื่นตัว ทั้งเด็ก ผู้ใหญ่ หันมาสนใจกีฬา สิ่งสำคัญส่งเสริมให้ครอบครัวมีกิจกรรมเชียร์ฟุตบอลร่วมกัน ได้ลุ้นกับรางวัลมหาศาล ตนยังเสียดายไม่ได้ส่งมาร่วมลุ้น แต่ครั้งหน้าไม่พลาดแน่นอน,ออมกล่าวอีกว่า สำหรับไปรษณียบัตรที่มีผู้ทายทีมโปรตุเกส ที่เป็นแชมป์ฟุตบอลยูโร 2016 หากเปรียบเทียบความยาวของไปรษณียบัตรทายผลทีมโปรตุเกส ที่ทายถูกต้องตามกติการวม 64,149,764 ฉบับ แต่ละฉบับมีความยาวต่อใบ 15 ซม. หากนำมาเรียงกันทีละแผ่น จะได้ความยาวประมาณ 9,622 กิโลเมตร คิดเป็นระยะทางจากกรุงเทพฯ ประเทศไทย ถึงกรุงปารีส ประเทศฝรั่งเศส,จักจั่น-อคัมย์สิริกล่าวว่า เคยมาชมการคัดแยกไปรษณียบัตรแล้วรู้สึกว่าไปรษณียบัตรเยอะมากจริงๆ ไม่คิดว่าจะใช้น้องๆมากขนาดนี้ แสดงให้เห็นถึงความยอดนิยมของกิจกรรมที่ประชาชนให้ความสนใจ บางคนส่งมาเป็นพันเป็นหมื่นใบ นสพ.ไทยรัฐจัด กิจกรรมนี้เหมือนคืนกำไรให้แฟนๆ มีการแจกรางวัลมหึมา สำหรับคนทายทีมโปรตุเกส ขอให้ได้สักรางวัลหนึ่ง ส่วนคนไม่ได้ไม่ต้องเสียใจ ถือว่าเชียร์ฟุตบอลเพื่อความสนุกสนาน,ขณะที่นก-อุษณีย์กล่าวว่า ตกใจกับกองไปรษณียบัตรมโหฬาร ขอชื่นชมให้กำลังใจน้องทุกคนที่มีส่วนร่วมในกิจกรรมการหาผู้โชคดี และคนทายทีมโปรตุเกสขออวยพรให้ได้รับรางวัล โดยเฉพาะคนที่ส่งมากันหลายใบ แสดงให้เห็นถึงความตั้งใจเป็นพิเศษ คนพลาดหวังก็ไม่ต้องเสียใจ ส่งมากันใหม่ ครั้งหน้า มองว่ากิจกรรมนี้ไม่ว่าคนจะชอบดูบอลหรือไม่ดูบอลก็ส่งกันมาได้ เพราะเงินรางวัลมีเยอะมาก,นางสมร เทิดธรรมพิบูล กรรมการผู้จัดการใหญ่ บริษัท ไปรษณีย์ไทย จำกัด กล่าวว่า ตอนนี้นำไปรษณียบัตรทายถูก 64,149,764 ฉบับ ไปร่อนเพื่อให้ไปรษณียบัตรคละเคล้ากัน กระจายโอกาสในการลุ้นโชคอย่างทั่วถึงทุกฉบับ เพื่อส่งมอบให้หนังสือพิมพ์ไทยรัฐอย่างเป็นทางการในวันที่ 22 ก.ค. ก่อนจะรอวันจับสลากลุ้นโชคที่หนังสือพิมพ์ไทยรัฐจะประกาศให้ทราบอีกครั้ง,สำหรับโครงการทายผลฟุตบอลยูโร 2016 นสพ.ไทยรัฐจับมือกับ 10 บริษัทยักษ์ใหญ่วงการธุรกิจเมืองไทย ประกอบด้วย เครือบริษัท เจมส์ แกลอรี่ บริษัท เจริญโภคภัณฑ์อาหาร จำกัด (มหาชน) บริษัท ช้าง อินเตอร์เนชั่นแนล จำกัด บริษัท ตรีเพชรอีซูซุเซลส์ จำกัด ธนาคารไทยพาณิชย์ จำกัด (มหาชน) บริษัท ปตท. จำกัด (มหาชน) บริษัท ไปรษณีย์ไทย จำกัด บริษัท เอ.พี.ฮอนด้า จำกัด บริษัท เอ็ม เอ็มพี คอร์ปอเรชั่น จำกัด บริษัท แอดวานซ์ อินโฟร์ เซอร์วิส จำกัด (มหาชน) จัดโครงการ ทายผลแชมป์ฟุตบอลยูโร 2016 มอบอภิมหาโชคด้วยการแจกเงินสดๆถึง 30 ล้านบาท (สามสิบล้านบาท) พร้อมรางวัลพิเศษอีกมากมายกำนัลแก่แฟนบอลชาวไทยให้ได้ลุ้นบอลและลุ้นโชคกันอย่างจุใจ เพียงแค่ทายผลถูกต้องว่าทีมใดจะเป็นแชมป์ฟุตบอลยูโร 2016 โดยรางวัลที่ 1 จะได้รับรางวัลเงินสดถึง 10 ล้านบาท,นอกจากนี้ ไทยรัฐ ยังอัดฉีด รางวัลพิเศษ กำนัลแฟนบอลชาวไทย ประกอบด้วย รางวัลที่ 1 รถจักรยานยนต์ ฮอนด้า รุ่น MSX 125 SF จำนวน 12 คัน ราคาคันละ 84,000 บาท รวมมูลค่า 1,008,000 บาท จากบริษัท เอ.พี.ฮอนด้า จำกัด รางวัลที่ 2 บัตรกำนัลเดอะมอลล์ 30 รางวัล มูลค่ารางวัลละ 50,000 บาท รวมมูลค่า 1,500,000 บาท จากบริษัท เดอะมอลล์ กรุ๊ป จำกัด รางวัลที่ 3 โทรทัศน์สี พานาโซนิค เวียร่า แอลอีดี ทีวี รุ่น TH-55CX400T ขนาด 55 นิ้ว จำนวน 35 เครื่อง ราคาเครื่องละ 39,990 บาท รวมมูลค่า 1,399,650 บาท จากบริษัท พานาโซนิค ซิว เซลส์ (ประเทศไทย) จำกัด รางวัลที่ 4 บัตรกำนัลเมโกะ มูลค่ารางวัลละ 50,000 บาท จำนวน 24 รางวัล รวมมูลค่า 1,200,000 บาท จากบริษัท บิวติเพล็กซ์ จำกัด (เมโกะ คลินิก) รางวัลที่ 5 บ้านทาวน์เฮาส์โครงการพฤกษาวิลล์ 79 พหลโยธิน-รังสิต จำนวน 1 รางวัล มูลค่า 1.75 ล้านบาท จากบริษัท พฤกษา เรียลเอสเตท จำกัด (มหาชน),รางวัลที่ 6 รถยนต์ ฮอนด้า บีอาร์-วี รุ่น SV ราคา 830,000 บาท และฮอนด้า ซีวิค รุ่น 1.8E ราคา 879,000 บาท รวมมูลค่า 1,709,000 บาท จากบริษัท ฮอนด้า ออโตโมบิล (ประเทศไทย) จำกัด รางวัลที่ 7 เครื่องลดอุณหภูมิอากาศ ชนิด อีแวโพเรทีฟ M Kool รุ่น MKF 10 จำนวน 100 เครื่อง ราคาเครื่องละ 11,500 บาท รวมมูลค่า 1,150,000 บาท จากบริษัท เอ็มเอ็มพี คอร์ปอเรชั่น จำกัด รางวัลที่ 8 ตั๋วเครื่องบินไทยแอร์เอเชีย กรุงเทพฯ-หลวงพระบาง จำนวน 10 รางวัล, กรุงเทพฯ-ฮ่องกง จำนวน 10 รางวัล, กรุงเทพฯ-มาเก๊า จำนวน 10 รางวัล รวมเป็น 30 รางวัล รางวัลละ 2 ที่นั่ง รวมมูลค่า 1,500,000 บาท จากบริษัท ไทยแอร์–เอเชีย จำกัด และรางวัลที่ 9 รางวัลเงินสด 150 รางวัล รางวัลละ 10,000 บาท รวมมูลค่า 1,500,000 บาท จากบริษัท พร้อม เทคนิคคอล เซอร์วิสเซส จำกัด ทั้งนี้รางวัลเงินสดและรางวัลพิเศษรวมทั้งสิ้น 495 รางวัล มูลค่า 42,715,650 บาท
สรุปรวมแฟนบอลทั่วประเทศ ส่งไปรษณียบัตรทายผลฟุตบอลยูโร 2016 ถูกต้องตามกติการวม 64,149,764 ฉบับ เจ้าหน้าที่นำโปรยร่อนคละเคล้าเพื่อให้กระจายและจับสลากได้ง่ายเพื่อความโปร่งใส บริสุทธิ์ ยุติธรรมที่สุด
ข่าวหน้า1,คัดไปรษณียบัตร,ทายผลแชมป์ยูโร,ไปรษณียบัตรทายผล,แชมป์ฟุตบอลยูโร 2016,คัดแยกไปรษณียบัตร,หนังสือพิมพ์ไทยรัฐ,รางวัลทายผลแชมป์,ไทยรัฐ,ทายผลฟุตบอลยูโร 2016,ยูโร 2016,รางวัลทายผลฟุตบอล,ข่าว,ไทยรัฐออนไลน์,ข่าวทั่วไทย,อั้ม อธิชาติ,ออม สุชาร์,จักจั่น อคัมย์สิริ,นก อุษณีย์